2003/14/EY: Komission päätös, tehty 10 päivänä tammikuuta 2003, päätöksen 2001/783/EY muuttamisesta bluetongue-tautiin liittyvien suoja- ja valvontavyöhykkeiden ja välittömästi teurastettaviksi tarkoitettujen eläinten siirtoihin sovellettavien ehtojen osalta (ETA:n kannalta merkityksellinen teksti) (tiedoksiannettu numerolla K(2002) 5562)



Virallinen lehti nro L 007 , 11/01/2003 s. 0087 - 0089



Komission päätös, tehty 10 päivänä tammikuuta 2003, päätöksen 2001/783/EY muuttamisesta bluetongue-tautiin liittyvien suoja- ja valvontavyöhykkeiden ja välittömästi teurastettaviksi tarkoitettujen eläinten siirtoihin sovellettavien ehtojen osalta (tiedoksiannettu numerolla K(2002) 5562) (ETA:n kannalta merkityksellinen teksti) (2003/14/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan bluetongue-taudin torjunta- ja hävittämistoimenpiteitä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY(1) ja erityisesti sen 8 artiklan 2 kohdan d alakohdan ja 3 kohdan, 9 artiklan 1 kohdan c alakohdan ja 12 artiklan 1 kohdan, sekä katsoo seuraavaa: (1) Neljässä jäsenvaltiossa vuonna 2001 todetun bluetongue-tautitilanteen kehittymisen vuoksi tehtiin 9 päivänä marraskuuta 2001 komission päätös 2001/783/EY(2), sellaisena kuin se on viimeksi muutettuna päätöksellä 2002/906/EY(3), bluetongue-tautiin liittyvistä suoja- ja valvontavyöhykkeistä sekä eläinten siirtoihin näillä vyöhykkeillä ja näiltä vyöhykkeiltä sovellettavista säännöistä. (2) Espanjan teettämän epidemiologisen tutkimuksen tuloksista käy ilmi, että bluetongue-tautia ei esiinny Baleaareilla, ja tästä syystä saaret olisi Espanjan pyynnöstä poistettava päätöksen 2001/783/EY liitteestä I B. (3) Koska Isernian ja Aquilan provinsseissa esiintyy vain serotyyppiä 2, niiden epidemiologista tilannetta voidaan pitää Laziossa ja Toscanassa vallitsevaa tilannetta vastaavana. Tästä syystä nämä kaksi provinssia olisi Italian pyynnöstä siirrettävä liitteestä I A, jossa luetellaan alueet, joilla esiintyy serotyyppejä 2 ja 9, liitteeseen I C, jossa luetellaan alueet, joilla esiintyy pelkästään serotyyppiä 2. (4) Vuonna 2002 vektorihyönteisten aktiivisen kauden aikana ja rokotusohjelmien jälkeen virusta esiintyi liitteessä I B luetelluilla alueilla yhtä vähän kuin liitteessä I C luetelluilla alueilla, joten nämä liitteet olisi yhdistettävä, koska epidemiologiselta kannalta katsottuna ne nykyisellään vastaavat toisiaan. (5) Olisi säädettävä teurastettaviksi tarkoitettujen eläinten siirroista, kun kyseisten eläinten ei ole mahdollista joutua kosketuksiin vektorihyönteisten kanssa rajoituksista vapaalle vyöhykkeelle tulopaikan ja teurastamon välillä. (6) Päätös 2001/783/EY olisi sen vuoksi muutettava vastaavasti. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2001/783/EY seuraavasti: 1) Poistetaan 2 artiklan neljäs luetelmakohta. 2) Korvataan 5 artiklan a alakohta seuraavasti: "a) joko virusta ei ole esiintynyt vähintään 20 kilometrin säteellä alkuperätilan ympärillä vähintään 100 päivään ennen kuljetusta, tai kun rokottaminen on pakollista eläinten alkuperäpaikkakuntia ympäröivällä epidemiologisesti merkittävällä alueella niin, että rokotuskattavuus on yli 80 prosenttia, ja rokotuksia on annettu yli 30 päivän ajan, arvioidaan tapauskohtaisesti eläinten riski joutua kosketuksiin vektorihyönteisten kanssa kuljetuksen aikana rajoituksista vapaalle vyöhykkeelle tulopaikan ja teurastamon välillä ottaen huomioon: i) rajoituksista vapaalle vyöhykkeelle tulopaikan ja teurastamon välinen etäisyys sekä kuljetusreittiä koskevat entomologiset tiedot; ii) kuljetuksen vuorokaudenaika suhteessa vektorihyönteisten vuorokautiseen aktiiviaikaan; iii) mahdollisuus käyttää hyönteisten torjunta-ainetta elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä 29 päivänä huhtikuuta 1996 annetun direktiivin 96/23/EY(4) mukaisesti." 3) Korvataan liite I tämän päätöksen liitteellä. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi, ja niiden on viipymättä julkaistava toteutetut toimenpiteet sopivalla tavalla. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 10 päivänä tammikuuta 2003. Komission puolesta David Byrne Komission jäsen (1) EYVL L 327, 22.12.2000, s. 74. (2) EYVL L 293, 10.11.2001, s. 42. (3) EYVL L 313, 16.11.2002, s. 30. (4) EYVL L 125, 23.5.1996, s. 10. LIITE "" LIITE I (suoja- ja valvontavyöhykkeet) LIITE I A Italia: Sisilia: Agrigento, Caltanisetta, Catania, Enna, Messina, Palermo, Ragusa, Siracusa, Trapani. Calabria: Catanzaro, Cosenza, Crotone, Reggio Calabria, Vibo Valentia. Basilicata: Matera, Potenza. Puglia: Bari, Brindisi, Foggia, Lecce, Taranto. Campania: Avellino, Benevento, Caserta, Napoli, Salerno. LIITE I B Ranska: Corse-du-sud, Haute-Corse. Italia: Sardinia: Cagliari, Nuoro, Sassari, Oristano. Lazio: Viterbo, Latina, Frosinone, Rooma. Toscana: Grosseto, Livorno, Pisa, Massa-Carrara. Molise: Isernia. Abruzzo: Aquila. LIITE I C Kreikka: kaikki nomokset.